PROIECT DIDACTIC
Unitatea de învățare: IX Școala - proiecții ale fericirii
Tema: Modul conjunctiv
Timp: 45 de min.
Unitatea de competență: 
5.1. Aplicarea structurilor lexicale, fonetice, gramaticale și semantice în diverse situații de comunicare
5.2. Respectarea normelor lingvistice în diverse situații de comunicare
Obiective operaționale:
La sfârșitul activității, elevul va fi capabil:
O1: să definească modul conjunctiv;  
O2: să recunoască timpurile modului conjunctiv;
O3: să utilizeze verbe la modul conjunctiv în diverse contexte;
O4: să opereze cu noțiunile studiate, efectuând diverse tipuri de exerciții;
O5: să valorifice mijloacele și instrumentele de lucru ale limbii române;
	Etape ale activității didactice
	Obiec-tive
	Demers acțional
	Timp
	Tehnologia realizării (Metodă\Formă de activitate\Resurse)

	

Evocare
(13 min)
 
	 


O5








O4
	Momentul organizatoric
Profesorul propune lectura imaginii: Cine sunt personajele din imagine? Care sunt acțiunile lor? De ce texte vă amintesc? 
[image: IMG_256]
(sursa imaginii: www.google.com)
Este vorba despre „Frumoasa adormită” de Frații Grimm. Se citește fragmentul propus și se explică cine sunt ursitoarele pentru a putea realiza exercițiul următor: 
Completați fișa de lucru, scriind în căsuțe replicile ursitoarelor care aduceau daruri copilei. Subliniați cu o linie verbele. Ce ați observat în structura lor?
Ursitoare - zână (ființă imaginară) căreia i se atribuie rolul de a hotărî sau a prezice soarta noului-născut; ursită;
A ursi - a hotărî dinainte soarta unei ființe sau a unui lucru.
Anunțarea temei lecției și a obiectivelor
	1 min.
2 min.







3 min.


5 min.

1 min.


1 min.
	 
Lectura imaginii




sursa imaginii: www.google.com

Lectura expresivă a fragmentului din „Frumoasa adormită” de Frații Grimm
Fișă de lucru

https://dexonline.ro/definitie/ursitoare



	Realizarea sensului
(20 min.)
	 O1




O2







O4
	Se va analiza „Îndrumarul de gramatică” din manual, pagina 155:
Verbele care exprimă o acțiune posibilă, realizabilă sunt la modul conjunctiv.
Semnul distinctiv al modului conjunctiv este conjuncția să.
Modul conjunctiv timpul prezent exprimă o acțiune posibilă desfășurată în prezent sau în viitor. De exemplu: să facă.
Modul conjunctiv timpul perfect (trecut) exprimă o acțiune posibilă desfășurată în trecut. De exemplu: să fi făcut.
Se vor prezenta formele verbelor la conjunctiv prezent și perfect (anexa 3). Elevii vor face notițe.
Alternativă: se poate prezenta secvența din lecția video a doamnei Viorica Oleinic (min. 3:40-8:05).
Exersare:
Ex. 1: Conjugați verbele a calcula, a nota, a rezolva, a redacta la modul conjunctiv, prezent și perfect (exercițiul 13, pagina 155 din manual).
Ex.2: Identificați verbele la modul conjunctiv din exemplele propuse. Numiți timpul, persoana și numărul lor (exercițiul 14, pagina 155 din manual).
a) Oastea se înșiră în două rânduri, lăsând prin mijlocul ei loc să treacă garnizoana. (Costache Negruzzi)
b) – Să văd, băiete, ce cărți ai? (Ion Agârbiceanu)
c) Și frate-meu, după ce vorbi încet cu profesorul, îmi șopti:
– O să te asculte, să spui tare și deslușit. (Barbu Ștefănescu Delavrancea)
	 
4 min.









6 min.




 6 min.

4 min.
	 Explicația 

Caietul elevului
Manualul 

Resurse multimedia 




https://www.youtube.com/watch?v=SPNFVRTyV3o&t=910s

Exercițiul 




	Reflecție
(12  min)
 
	 O2


O4
	Ex. 3: se va accesa linkul atașat (educatienline.md) și se va verifica înțelegerea temei prin alegerea răspunsului corect a afirmațiilor propuse.  
Ex. 4: Imaginați-vă că urmează să primiți în vizită un partener dintr-o țară străină cu care lucrați într-un proiect. Scrieți-i un e-mail în care să-i comunicați cum să se pregătească, ce obiecte de îmbrăcăminte să aibă la el, ce activități urmează să faceți, ce locuri veți vizita, ce atracții turistice va avea posibilitatea să vadă etc.
	4 min.


8 min.
	https://educatieinteractiva.md/millionar/12196


Exercițiu de imaginație: e-mail

	Extindere
(1 min.)
	 
	 Analizați testele susținute la disciplina limba și literatura română. Sunteți mulțumiți de rezultat? Realizați o listă cu punctele slabe și / sau un plan de remediere. 
Tema pentru acasă: de realizat ex. 19 și 20, pagina 156 din manual:
19. Continuați enunțurile, utilizând verbe la modul conjunctiv:
a) Îmi place..... c) Știu .....
b) Trebuie...... d) Mă gândesc ........
20. Povestiți despre disciplina școlară preferată folosind verbe la modul conjunctiv.
	1 min.

Anexa 1:


Frumoasa adormită (fragment)
o poveste de Frații Grimm
A fost odată, în vremurile de demult, a fost un împărat şi-o împărăteasă, şi cum nu se îndurase soarta să le hărăzească un urmaş, nu trecea zi în care să nu se tânguie amândoi: "Cât de goală ne e casa şi ce fericiţi am fi de-am avea şi noi un copil!" Dar coconul cel mult dorit se lăsa aşteptat de multă vreme…
Şi iată că-ntr-un sfârşit, pe când împărăteasa se scălda în apa unui râu, o broască sări din unde pe prundişul malului şi-i grăi astfel:
- Află, Măria ta, că-ţi va fi îndeplinită dorinţa; căci până a nu trece anul, vei aduce pe lume o fetiţă.
Şi se împlini întocmai ceea ce spusese broasca; împărăteasa născu o fetiţă, şi atâta era de frumoasă fetiţa, că împăratul nu-şi mai încăpea în piele de bucurie. Cum voia să se împărtăşească şi alţii din bucuria lui, Măria sa dădu o mare petrecere, la care pofti nu numai rudele, prietenii şi cunoscuţii, ci şi ursitoarele, ca să le câştige toată bunăvoinţa şi grija faţă de soarta copilei.
În toată ţara aceea erau treisprezece ursitoare, dar pentru că împăratul nu avea decât douăsprezece talere de aur în care să le servească bucatele, una din ele nu fu poftită la ospăţ. Petrecerea se prăznui cu mare strălucire şi, când fu să se încheie, ursitoarele înzestrară copila cu cele mai alese daruri: una îi hărăzi să se bucure de virtute, a doua, de frumuseţe, a treia, de bogăţie şi aşa, pe rând, ursitoarele îi dăruiră tot ce-şi poate dori omul pe lumea asta. În clipa când cea de-a unsprezecea ursitoare tocmai îşi sfârşea urarea, numai ce intră valvârtej cea de-a treisprezecea. Pasămite, venise să se răzbune pentru că nu fusese poftită şi ea la serbare. Şi, fără ca măcar să arunce cuiva vreo privire, rosti cu un glas tunător:
- Când va împlini fata cincisprezece ani, să se-nţepe c-un fus şi să moară!
Apoi nu mai spuse nici un cuvânt şi, întorcând spatele la cei de faţă, părăsi sala tronului. Toţi încremeniseră de spaimă, dar cea de-a douăsprezecea ursitoare, care nu-i rostise încă urarea, se apropie de leagăn şi, fiindcă nu-i sta în putinţă să ridice blestemul, ci doar să-l mai îndulcească, glăsui aşa:
- Dar să nu fie moartă, ci să cadă într-un somn adânc, care să ţină o sută de ani!

(Sursa: https://www.grimmstories.com/ro/grimm_basme/frumoasa_adormita)

...să se înțepe cu un fus și să moară!

[image: IMG_256]
Dar să nu fie moartă, ci să cadă într-un somn adânc care să țină 100 de ani!


Anexa nr. 2  MODUL CONJUNCTIV


PREZENT
	
	a învaţa
	a părea
	a merge
	a dormi

	eu
	să învăţ
	să par
	să merg
	să dorm

	tu
	să înveţi
	să pari
	să mergi
	să dormi

	el/ea
	să învaţe
	să pară
	să meargă
	să doarmă

	noi
	să învaţăm
	să parem
	să mergem
	să dormim

	voi
	să învaţaţi
	să pareţi
	să mergeţi
	să dormiţi

	ei/ele
	să învaţe
	să pară
	să meargă
	să dormă



PERFECT
	
	a învaţa
	a părea
	a merge
	a dormi

	eu
	să fi învăţat
	să fi părut
	să fi mers
	să fi dormit

	tu
	să fi învăţat
	să fi părut
	să fi mers
	să fi dormit

	el/ea
	să fi învăţat
	să fi părut
	să fi mers
	să fi dormit

	noi
	să fi învăţat
	să fi părut
	să fi mers
	să fi dormit

	voi
	să fi învăţat
	să fi părut
	să fi mers
	să fi dormit

	ei/ele
	să fi învăţat
	să fi părut
	să fi mers
	să fi dormit

